# Алкивиад

### от Уикипедия, свободната енциклопедия

Алкивиад древногръцки авантюрист
Роден: | 450 пр.н.е. Атина, Гърция
Починал: | 406 пр.н.е. Фригия

Алкивиад - син на Клиний, роден към 450 г. пр.Хр., възпитаник на Перикъл, ученик и приятел на Сократ. Аристократ по рождение и вкусове, с привлекателна външност и силен интелект, но егоист, суетен и безскрупулен, той учудва съотечествениците си с дръзкия си либерализъм и скоро спечелва голямо политическо влияние. Стратег през 417 г. заедно с Никий, той предложил през 415 г. да се предприеме военната експедиция в Сицилия; след като е избран за един от предводителите на армията, политическите му противници го обвиняват, че пародира Елевзинските мистерии и че е изпочупил Хермите, но той отказва да се върне в Атина, за да се оправдае. Осъден задочно на смърт, избягва при спартанците и ги съветва да поддържат Сиракуза и да завземат Декелея в Атика; сам той разбунтува Йония срещу Атина.

Изложен на завистта на спартанските военачалници, той се оттегля при сатрапа Тисаферн (412 г.), после се свързва с политическите фракции в Атина; налага чрез ескадрите в Самос и Хелеспонта, останали верни на демокрацията от 411 г., да го признаят за свой водач и издейства завръщането си след падането на режима на Четиристотинте. Победител при Абидос (411 г.) и при Кизик (410 г.), господар на Византион (409 г.), той се връща триумфално в Атина през 407 г. Но претърпява неуспех в други военни експедиции и се налага да избяга в Тракия (406 г.), където е убит по внушение на Тридесетте тирани (404 г.). Плутарх му е посветил един от своите "Успоредни животописи".

Според Франсоа Шаму - "Гръцката цивилизация"

Взето от „http://bg.wikipedia.org../../../%D0%B0/%D0%BB/%D0%BA/%D0%90%D0%BB%D0%BA%D0%B8%D0%B2%D0%B8%D0%B0%D0%B4.html“.

Категории: Древни гърци

##### Views

- Статия
- Беседа
- Текуща версия

##### Търсене

##### На други езици

- Català
- Česky
- Dansk
- Deutsch
- Ελληνικά
- English
- Español
- Suomi
- Français
- עברית
- Italiano
- Latina
- Nederlands
- Polski
- Português
- Română
- Русский
- Srpskohrvatski / Српскохрватски
- Српски / Srpski
- Svenska